**Anexa la HCL …………………………**

**STUDIU DE FUNDAMENTARE**

**privind concesiunea Serviciului public**

**pentru gestionarea câinilor fără stăpân in Municipiul Aiud**

I. Consideraţii generale privind Serviciul public pentru gestionarea câinilor fără stăpân în Municipiul Aiud.

II. Situaţia la ora actuala.

III. Beneficiile concesionarii.

IV. Metodologia de lucru.

V. Descrierea activităţii.

VI. Motive care justifica realizarea delegării gestiunii serviciul de gestionare a câinilor fără stăpân.

VII. Procedura de delegare a gestiunii.

VIII. Durata contractului.

**CAP. I CONSIDERATII GENERALE PRIVIND SERVICIUL PUBLIC DE GESTIONARE A CAINILOR FARA STAPAN IN MUNICIPIUL AIUD**

**A.** Activitatea de gestionare a câinilor fără stăpân in Municipiul Aiud este un serviciu public local, organizat, coordonat, reglementat, condus, monitorizat si controlat de autoritatea administraţiei publice locale.

Scopul serviciului are in vedere următoarele aspecte de ordin social :

- Reducerea numărului câinilor fără stăpân ;

- Stoparea înmulţirii necontrolate a câinilor de rasa comuna ;

- Prevenirea abandonului si a pierderii câinilor ;

- Facilitarea recuperării câinilor pierduţi ;

- Promovarea deţinerii responsabile a câinilor

- Reducerea apariţiei rabiei si a altor zoonoze ;

- Reducerea riscurilor asupra sanatatii oamenilor ;

- Prevenirea agresivitatii asupra oamenilor si a animalelor ;

**Pentru realizarea scopului serviciului de gestionare a cainilor fara stapan este necesara indeplinirea urmatoarelor activitati :**

a) capturarea si transportarea in adapost a cainilor fara stapan, dupa un grafic prestabilit sau pe baza reclamatiilor persoanelor fizice si/sau juridice;

b) eliberarea animalelor din adapost in urma revendicarii sau adoptiei;

c) adapostirea , hranirea, ingrijirea, deparazitarea, vaccinarea, identificarea cainilor ce raman in adapost si microciparea celor revendicati sau adoptati la distanta si inregistrarea in Registrul de evidenta al cainilor cu stapan ;

d) eutanasierea cainilor fara stapan conform legislatiei in vigoare ;

f) adoptia si adoptia la distanta a cainilor fara stapan;

g) efectuarea dezinfectiilor si dezinsectiilor in adapost ;

h) satisfacerea cerintelor si nevoilor comunitatii locale cum ar fi actionarea in cel mai scurt timp dupa diferite sesizari din partea cetatenilor cu privire la disconfortul produs de cainii fara stapan ;

i) mentinerea conditiilor sanitare in conformitate cu normele de igiena si sanatate publica ;

In conformitate cu prevederile Legii nr.51/2006 Legea serviciilor comunitare de utilităţi publice,republicata, responsabilitatea organizarii acestora, revine autoritatilor administratiei publice locale.

Serviciile de utilitati publice se infiinteaza, se organizeaza si se gestioneaza cu respectarea prevederilor legale, potrivit hotararilor adoptate de autoritatile deliberative ale unitatilor administrativ - teritoriale, in functie de gradul de urbanizare, de importanta economico-sociala a localitatilor, de marimea si de gradul de dezvoltare ale acestora si in raport cu infrastructura tehnico-edilitara existenta.

Serviciul de gestionare a câinilor fără stăpân va asigura:

a) imbunatatirea conditiilor de viaţa ale cetăţenilor;

b) dezvoltarea durabila a serviciilor specifice;

c) protectia animalelor si a mediului inconjurator.

**B.** Autorităţile administraţiei publice locale acţionează in numele si in interesul comunitarilor locale pe care le reprezintă si răspund fata de acestea pentru:

a) modul in care gestionează si administrează infrastructura edilitar-urbana a Municipiul Aiud.

b) modul in care organizează, coordonează si controlează serviciul de gestionare a câinilor fără stăpân.

**C.** Autorităţile administraţiei publice locale au următoarele atribuţii:

a) stabilirea strategiilor de dezvoltare si funcţionare a serviciul de gestionare a câinilor fără stăpân;

b) luarea iniţiativelor si adoptarea hotărârilor privitoare la serviciul de gestionare a

câinilor fără stăpân ;

c) exercitarea competentelor si responsabilităţilor ce le revin potrivit legislaţiei in

vigoare, referitoare la serviciul de gestionare a câinilor fără stăpân .

**D.** Utilizatorii/beneficiarii serviciilor pentru gestionarea câinilor fără stăpân sunt:

- Unitatea administrativ teritorială a Municipiului Aiud;

- Cetăţenii: persoane fizice si asociaţii de locatari sau proprietari, cetăţeni ai Municipiului Aiud;

- Agenţii economici care îşi desfăşoară activitatea pe teritoriul Municipiului Aiud;

- Instituţii publice cu sedii/puncte de lucru sau filiale în Municipiul Aiud.

**II. SITUATIA ACTUALA**

În prezent, în cadrul Serviciului Public de Interes Local Administratia Patrimoniului Local Aiud există un compartiment pentru gestionarea câinilor fără stăpân, la nivelul căruia nu poate fi asigurată punerea în aplicare conformă a tuturor prevederilor legislative reglementate pentru acest domeniu. Menționăm faptul că personalul din cadrul SPAPL nu are experiența profesională și nici pregătirea profesională care să permită gestionarea serviciului care face obiectul prezentului studiu.

Din considerentele arătate mai sus, se consideră oportună concesionarea serviciului de gestionare a câinilor fără stăpân din Municipiul Aiud, potrivit reglementărilor legale specifice serviciilor publice de interes local corelate cu actele normative specifice domeniului studiat.

Una din cauzele prezenței câinilor fără stăpân în număr mare pe străzile Municipiului Aiud, o reprezintă abandonul si deţinerea iresponsabilă a câinilor fără stăpân, astfel încât se impun masuri urgente pentru prevenirea abandonului câinilor si a celor rezultaţi din gospodarii.

**III. BENEFICIILE CONCESIONARII**

Prin realizarea unei proceduri competitive de pentru **concesionarea serviciului de gestionare a câinilor fără stăpân** se vor putea obține următoarele **beneficii**:

- creşterea calităţii serviciilor de gestionare a câinilor fără stăpân, datorita selecţionării concesionarului pe baza unor criterii care vor evalua organizarea, dotările tehnice proprii si respectarea indicatorilor de performanta;

- semnalarea aspectelor ce sunt de natura sa afecteze viața si sănătatea oamenilor;

- cetățenii Municipiului Aiud vor avea siguranța mai mare pe domeniul public, nemaifiind agresați de câinii fără stăpân;

- existenta unui Adapost de gestionare a câinilor fără stăpân, care va fi administrat astfel încât sa se adapteze la evolutia activitatii, atat în ce privește numarul de caini cat si schimbarile de sezoane;

- atragerea de fonduri de la organizatii, fundatii, cu care se vor putea pastra cainii si peste termenul stabilit de legislatie;

- utilizarea unor solutii moderne pentru prinderea cainilor, astfel incat sa nu fie chinuiti.

**IV. METODOLOGIA DE LUCRU**

Pentru realizarea **studiului de fundamentare** privind delegarea serviciului public de gestionare a câinilor fără stăpân s-a folosit ca metodologie de lucru **analiza corelată a următoarelor informații:**

- sesizari telefonice primite de la persoane fizice si juridice;

- audiente la primar, viceprimar;

- articole de presă referitoare la serviciul de gestionare a câinilor fără stăpân;

- aplicarea legislatiei in vigoare;

- bugetul de cheltuieli în cadrul activității proprii privind activitatea de gestionare a câinilor fără stăpân;

- estimarea valorică a costurilor relevante privind activitățile din cadrul serviciului de gestionare a câinilor fără stăpân;

- necesitatea valorificării conforme a bunurilor imobile(de retur ), realizate ca investiții din bugetul local al Municipiului Aiud, în folosul cetățenilor;

**V. DESCRIEREA ACTIVITATII**

Serviciul public pentru gestionarea câinilor fără stăpân se realizează prin instituirea de norme privind capturarea, transportul, adăpostirea, îngrijirea si eutanasierea câinilor fara stăpân care prezintă un grad ridicat de pericol social.

Serviciul public pentru gestionarea câinilor fără stăpân va asigura protecția cainilor conform principiilor europene de protejare a animalelor, concomitent cu protectia cetatenilor din unitatea administrativ-teritoriala in care funcționează.

**Serviciul public pentru gestionarea câinilor fără stăpân va realiza următoarele activități:**

**a) Capturarea, transportul si adapostirea cainilor fără stăpân:**

Operatorul seviciului public de gestionare a cainilor fara stapan este obligat sa captureze cainii dupa cum urmeaza :

- cainii care circula liber, fara insotitor, din preajma scolilor, gradinitelor, locurilor de joaca pentru copii, parcurilor, pietelor publice;

- cainii care circula liber, fara insotitor, in alte locuri publice;

- cainii care circula liber, fara insotitor, in zonele periferice ale Municipiului;

- capturarea cainilor se va face de catre personalul angajat al operatorului, care trebuie sa fie format din persoane instruite in acest sens;

- capturarea cainilor nu se va face prin aplicarea unui tratament brutal, iar persoanele care captureaza cainii fara stapan vor fi in mod obligatoriu vaccinate;

- persoanele care captureaza cainii vor lucra in echipe de cate doi plus soferul mijlocului de transport si vor purta echipamentul de protectie adecvat;

- personalul calificat poate captura cainii cu crose speciale sau cu plase. Pentru capturare se vor folosi crosele speciale formate din tije de aluminiu, avand la capat o bucla care poate sa gliseze sau care se poate strange in jurul gatului cainelui, pentru a permite persoanei calificate sa tina cainele la distanta si sa-l poata manipula. Bucla trebuie fixata la largimea dorita, pentru a evita strangularea animalului. Mecanismul de declansare rapida va fi utilizat pentru eliberarea cainelui in caz de urgenta sau atunci cand este pus in cusca. De asemenea, cainii mai pot fi capturati cu ajutorul custilor capcana, in care se introduce mancare si care sunt dotate cu usi mobile care cad dupa intrarea animalului in cusca.

- cainii foarte agresivi, situati in spatii inaccesibile sau suspecti de a fi turbati, pot fi imobilizati cu ajutorul armelor pentru captura cu sageata care utilizeaza gazul carbonic comprimat sau cu cartuse cu percutie pentru propulsarea unor seringi sau sageti care permit injectarea cu produse imobilizante;

- pentru imobilizare se vor utiliza numai substante aprobate de organele sanitar veterinare, prin injectare pe cale intramusculara, cu respectarea prescriptiilor medicale, ea fiind putin periculoasa pentru trecatori. Poate fi utilizata si orice alta asociere de produse autorizate cu respectarea legislatiei in vigoare;

- este interzisa utilizarea armelor pentru capturarea cateilor, acestia putand fi raniti grav;

**b) Transportul acestora la Adapostul public pentru gestionarea câinilor fără stăpân, se va face cu respectarea urmatoarelor:**

- autovehiculele de transport trebuie sa ofere animalelor siguranta, securitate, protectie impotriva intemperiilor naturii si aerisire adecvata;

- fiecare animal trebuie sa aiba o cusca separata, in conditii speciale fiind acceptate maximum 2 animale. Cainii pot fi legati cu o lesa de colier in cusca iar la nevoie li se pot pune botnite ;

- custile vor fi alese in functie de talia animalului, ele trebuind sa fie mai lungi decat corpul animalului;

- pentru animalele moarte, respectiv bolnave, vor exista custi separate;

- autovehiculele vor fi curate si vizibil marcate cu denumirea serviciului de gestionare a cainilor fara stapan si specificand adresa, numarul de telefon;

- autovehiculele trebuie sa fie dotate cu urmatorul echipament: plasa, scara, custi metalice sau din fibra de sticla, instrumente pentru prindere, trusa de prim ajutor;

- soferii autovehiculelor trebuie sa fie instruiti, sa acorde ajutor animalelor bolnave;

- se interzice efectuarea eutanasiei in autovehiculele de transport pentru caini.

**c) Cazarea cainilor se va face la Adapostul public pentru gestionarea câinilor fără stăpân al Municipiului Aiud, care indeplineste urmatoarele cerinte:**

- permite cazarea cainilor in boxe separate pentru a reduce stresul asupra lor si pentru a putea controla bolile;

- cainii pot fi cazati separat dupa urmatoarele criterii: stare de sanatate, varsta, sex si grad de agresivitate;

- pardoselile sunt executate din ciment care a fost etansat si care permite o curatare si dezinfectare usoara, iar pentru a evita baltirea apei in exces au fost inclinate spre o retea de canalizare;

- peretii custilor au fost confectionati din metal incastrat in beton, beton, plasa de sarma;

- adapostul are drenaj si instalatii corespunzatoare pentru depozitarea incarcaturii de deseuri zilnice;

- trebuie sa existe un control in ceea ce priveste incalzirea, ventilatia si umiditatea

corespunzatoare, in vederea asigurarii confortului animalelor, personalului si publicului vizitator;

**d) Adapostirea cainilor in cadrul Adapostului public pentru gestionarea câinilor fără stăpân, se face dupa cum urmeaza:**

(1) În boxe de Tip 1 cu suprafața de 6.93 mp fiecare;

(1) În boxe de Tip 2 cu suprafața de 3.8 mp fiecare;

 și cuști individuale - Tip 1 și Tip 2 ,dimensionate conform Planșei A2 01 – Plan Parter anexată prezentului Studiu;

 Adăpostul beneficiază de următoarele utilități:

- apă potabilă;

- evacuarea apelor uzate în fosă septică vidanjabilă;

- energie electrică.

(3) Locurile imprejmuite au urmatoarele dotari:

- apa potabila in permanenta;

- vasele pentru alimentare;

Vasele pentru alimentare asezate astfel incat cainii sa nu poata urina sau

defeca in ele si sa poata fi curatate si dezinfectate usor;

- daca spatiile nu sunt incalzite, se pun obligatoriu scanduri pentru odihna si culcusuri;

- pentru culcusurile cainilor tineri se vor folosi paturi, prosoape, cutii de carton, care pot fi curatate si dezinfectate usor.

**e) Preluarea, inregistrarea, consultarea si trierea cainilor adusi in adapost** se face in spatiu destinat acestei activitati, suficient de spatios si igienizat astfel incat sa asigure spatiul necesar pentru miscarea personalului si a persoanelor care vin pentru adoptii.

**f) Tratarea cainilor** se face in spatiu cu destinatia de chirurgie, spatiu care va respecta normele sanitar-veterinare in vigoare. In acesta sala se vor efectua interventiile chirurgicale de sterilizare a animalelor, precum si eutanasierea cand este cazul.

**g) Controlul bolilor** se efectueaza zilnic pentru fiecare animal din adapost, orice eveniment medical va fi inregistrat in fisa individuala si in registrul central. Examinarea se va face de medicul veterinar al adapostului sau in lipsa acestuia de catre tehnicianul veterinar. Personalul adapostului va fi instruit sa recunoasca semnele de boala si sa le aduca la cunostiinta personalului veterinar.

**h) Hranirea cainilor** se face in conformitate cu legislatia in vigoare, pe toata durata mentinerii in adapost, dupa cum urmeaza:

- cateii in varsta de 6-12 saptamani vor fi hraniti de 3 ori pe zi;â

- cainii in varsta de peste 12 saptamani vor fi hraniti de doua ori pe zi;

- cainii de peste un an vor fi hraniti o data pe zi.

Hrana trebuie sa fie intotdeauna proaspata, iar hrana uscata va fi administrata individual si supravegheat.

**i) Intretinerea curateniei** se face prin curatarea, spalarea si dezinfectarea fiecarei custi sau boxe, operatii efectuate zilnic si inainte de intrarea unui nou animal. Se va avea in vedere ca pe perioada efectuarii curateniei, apa si dezinfectantul sa nu vina in contact cu animalele.

**j) Eutanasierea** cainilor bolnavi, nerevendicați sau neadoptați se va face de către personalul specializat pentru gestionarea câinilor fără stăpân.

Aceasta activitate se va efectua de catre un medic veterinar cu substanțele prevăzute de legislatia in vigoare si prin procedeele acceptate de normele sanitar veterinare, cu obligația ca procedeele si substanțele utilizate sa nu provoace chinuirea animalelor.

Se eutanasieaza prima data câinii batrâni, bolnavi cronici, bolnavi incurabili si cei cu

comportament agresiv. Sunt supusi aceluiasi tratament cainii abandonati si nerevendicati sau neadoptati in termenul prevazut de legistlatia in vigoare.

Aceasta operatie se va face doar de catre medici veterinari, care poseda atestatul de libera practica, eliberat de Colegiul medicilor veterinari, fiind strict interzisa oricarei alte persoane neautorizate.

**VI. MOTIVELE CARE JUSTIFICA REALIZAREA DELEGARII GESTIUNII SERVICIUL DE GESTIONARE A CÂINILOR FĂRĂ STĂPÂN**

**Motive de ordin legislativ.**

Prezentul Studiu este realizat in corelare cu dispozitiile legale in vigoare si urmareste ca organizarea si functionarea serviciului public pentru gestionarea cainilor fara stapan sa fie in conformitate cu prevederile urmatoarelor acte normative:

* OUG nr. 155 / 2001 privind aprobarea programului de gestionare a câinilor fără stăpân;
* Hotărârea Guvernului nr. 1059 / 2013 pentru aprobarea Normelor metodologice de aplicare a OUG nr. 155/2001 privind aprobarea programului de gestionare a câinilor fără stăpân;
* Legea nr. 205/2004 (republicată) privind protecția animalelor;
* Ordinul nr. 523/2008 pentru aprobarea Normelor metodologice de aplicare a Legii nr. 205/2004 privind protecția animalelor;
* Legea nr. 60/2004 privind ratificarea Convenției europene pentru protecția animalelor de companie, semnată la Strasbourg la 23 iunie 2003;
* OG nr. 71/2002 privind organizarea și funcționarea serviciilor publice de administrare a domeniului public și privat de interes local;
* Ordinul nr. 1/2014 pentru aprobarea Normelor privind identificarea și înregistrarea câinilor cu stăpân, emisă de Autoritatea Națională Sanitară Veterinară și pentru Siguranța Alimentelor;
* OUG nr. 55/2002 (republicată) privind regimul de deținere al câinilor periculoși sau agresivi;
* OG nr. 21/2002 (actualizată) privind gospodărirea localităților urbane și rurale.

Din studiul acestor acte normative rezulta faptul ca Municipiul Aiud poate delega serviciul pentru gestionarea cainilor fara stapan prin concesionare.

Contractul de delegare prin concesiune a Serviciului public pentru gestionarea cainilor fara stapan se va actualiza prin acte aditionale in conditiile aprobarii de noi acte normative care reglementeaza situatia cainilor fara stapan sau alte acte normative ce modifica legislatia ce a stat la baza acestei documentatii.

**Motive de ordin economico-financiar.**

Argumentele care stau la baza concesionarii prin licitatie publica a serviciul de gestionare a câinilor fără stăpân, constau in:

a) necesitatea administrării conforme a Adapostului public pentru cainii fara stapan, cu respectarea reglementărilor legale si asigurarea functionării acestuia în conformitate cu normele reglementate;

b) Prin initierea unei proceduri de atribuire/concesionare se va putea obtine selectarea unui concesionar care sa ofere raportul optim preț – calitate (tarife mici /calitate ridicata a serviciilor specifice).

c) posibilitatea de a obtine tarife cat mai mici pentru o calitate ridicata, va permite Municipiului Aiud sa optimizeze costurile aferente acestei activități.

**Motive legate de protectia mediului**

a) imbunatatirea conditiilor de viata a cetatenilor ;

b) protectia si conservarea mediului natural ;

**VII. PROCEDURA DE DELEGARE A GESTIUNII**

Etapele care trebuie realizate pentru concesionarea Serviciul pentru gestionarea câinilor fără stăpân sunt :

 - Aprobarea Studiului de fundamentare ;

- Aprobarea Regulamentului de organizare si funcționare a serviciului public pentru gestionarea cainilor fara stapan, a Caietului de sarcini si a Contractului cadru privind delegarea gestiunii prin concesiune a Serviciului public pentru gestionarea cainilor fara stapan de către Consiliul Local al Municipiului Aiud;

- Organizarea si desfasurarea procedurii de atribuire pentru concesionarea serviciului;

- Semnarea contractului de delegare cu ofertantul caștigator.

**VIII. DURATA ESTIMATA A CONTRACTULUI**

Durata estimata a contractului este de 5 ani.

**IX. CONCLUZII**

Se va urmări realizarea unui raport calitate/cost cât mai bun, pentru perioada de derulare a contractului de delegare si un echilibru între riscurile si beneficiile asumate prin contract. De asemenea unul dintre obiectivele economico-financiare va fi obținerea unui nivel tarifar pentru utilizatori, care să reflecte costul efectiv al prestației, cu respectarea normelor legale incidente.

Având în vedere toate aspectele tehnice si financiar-economice menționate mai sus, coroborate cu prevederile legale cuprinse în legislația specifică, susținem și supunem aprobării **delegarea gestiunii prin concesionare a serviciului pentru gestionarea câinilor fără stăpân din Municipiul Aiud.**

În conformitate cu prevederile din Legea nr. 100/2016, pentru atribuirea contractului de concesiune a Serviciului pentru gestionarea câinilor fără stăpân al Municipiului Aiud, propunem aplicarea **procedurii simplificate prevăzută la art.11, alin (2 din Legea nr.100/2016,** iar durata estimata a contractului propusă este de până la 5 ani, conform contractului cadru .

**Art.11, alin (2) din Legea nr.100/2016**

”(2) Concesiunile de lucrări sau concesiunile de servicii a căror valoare este mai mică decât pragul valoric prevăzut la alin. (1) se atribuie, cu respectarea principiilor generale prevăzute la art. 2 alin. (2), în condiţiile şi potrivit procedurilor reglementate prin normele metodologice de aplicare a prevederilor prezentei legi. ”

 Pragul valoric prevăzut la Art.11 alin. (1) din Legea nr.100/2016: 25 013 925 lei (5 350 000 EUR);

|  |  |  |  |  |  |
| --- | --- | --- | --- | --- | --- |
|  | **Total valoare anuală estimată** |  |  |  | **243245 lei** |
|  | **Total valoare estimată****a concesiunii**  |  |  |  | **1216225 lei** |

Avand in vedere motivele, argumentele si beneficiile menționate in prezentul Studiu de fundamentare, propunem concesionarea Serviciului public de gestionare a câinilor fara stapan, iar procedura de atribuire va fi procedura simplificată la care pot participa persoane juridice, asociații sau fundații pentru protecția animalelor, care să demonstreze capacitatea gestionării serviciului public potrivit reglementărilor legale în materie.

 AVIZAT

 PRIMAR

 Iulia Adriana Oana Badea

 Director SPAPL Director executiv

 Ștefan Marin Rodean Delia Daniela Florea